Subject: Tuumaenergia ja -ohutuse seaduse eelnõu (856 SE) menetlemine Riigikogus
From: Mari Tänav <[email-masked]>
To: "info - AKI" <[email-masked]>
Date: Mon, 27 Apr 2026 09:41:28 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Austatud koostööpartner

Vabariigi Valitsuse algatatud tuumaenergia ja -ohutuse seaduse eelnõu (856 
SE 
<https://www.riigikogu.ee/tegevus/eelnoud/eelnou/0a147092-2c9f-4a38-9c4f-61d2d985b313/tuumaenergia-ja--ohutuse-seadus/> 
 ) võeti Riigikogu menetlusse 19. märtsil 2026 ja eelnõu juhtivkomisjoniks 
on majanduskomisjon.

Seaduse eesmärk on luua Eestis terviklik õiguslik raamistik tuumaenergia 
rahumeelseks kasutamiseks ning tagada kõrge ohutustase kogu tuumaenergia 
kasutamise protsessi vältel. Eelnõu reguleerib tuumakäitiste kogu elukaart 
alates planeerimisest ja ehitamisest kuni käitamise, kasutusest kõrvaldamise 
ning tuumajäätmete lõppladustamiseni, samuti tuumamaterjali käitlemist ja 
transporti. Eelnõuga kehtestatakse tuumaohutusloa süsteem, riiklik 
järelevalve ning Tarbijakaitse ja Tehnilise Järelevalve Ameti roll sõltumatu 
regulaatorina. Eelnõu sätestab ka tuumajulgeoleku, füüsilise kaitse, 
hädaolukordadeks valmisoleku ning rahvusvaheliste kontrollimeetmete 
rakendamise põhimõtted. Lisaks reguleeritakse tuumajäätmete ja kasutatud 
tuumkütuse käitlemist, lõppladustamist ning nende kulude katmiseks vajalikke 
finantsmehhanisme.

Kuna eelnõuga nähakse ette ka isikuandmete töötlemisega seonduvad sätted, 
siis peame oluliseks ka Andmekaitse Inspektsiooni teavitamist. Palun andke 
teada, kui teil on eelnõu kohta ettepanekuid.

Kogu eelnõu menetlusega seonduv teave, samuti teave komisjonile eelnõuga 
seoses laekunud arvamuste ja ettepanekute ning vastutava Riigikogu liikme ja 
ametniku ning kaasatud isikute kohta on leitav 
<https://www.riigikogu.ee/tegevus/eelnoud/eelnou/0a147092-2c9f-4a38-9c4f-61d2d985b313/tuumaenergia-ja--ohutuse-seadus/> 
eelnõu kaardilt parlamendi veebilehel.

Lugupidamisega

Mari Tänav

Riigikogu majanduskomisjoni nõunik

T: +372 631 6438

 <mailto:[email-masked]> [email-masked]

Riigikogu, Lossi plats 1a, 15165 Tallinn

 <http://www.riigikogu.ee/> www.riigikogu.ee